REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG ODLUKE**

o odabiru u postupku jednostavne nabave

Broj 16/24

Vladislavci, rujan 2024.





**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 30. rujna 2024. godine, donosi

**ZAKLJUČAK**

**I.**

Utvrđuje se prijedlog Odluke o odabiru u postupku jednostavne nabave usluge, Usluga Izrade Izmjena i dopuna Prostornog plana uređenja Općine Vladislavci u okviru projekta „Izrada prostornih planova nove generacije putem elektroničkog sustava „ePlanovi“, N-16/24

**II.**

Prijedlog Odluke iz točke I. ovog Zaključka, sa pripadajućom dokumentacijom iz postupka jednostavne nabave, upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 406-03/24-01/16

URBROJ: 2158-41-02-24-5

Vladislavci, 30. rujna 2024.

**Općinski načelnik**

Marjan Tomas

**Obrazloženje**

Zakonom o javnoj nabavi („Narodne novine br. 120/16 i 114/22) propisano je da se na nabavu robe i/ili usluga procijenjene vrijednosti do 26.540,00 EUR, odnosno nabavu radova procijenjene vrijednosti do 66.360,00 EUR, bez poreza na dodatnu vrijednost ne primjenjuje Zakon o javnoj nabavi već se za te vrijednosti provodi postupak jednostavne nabave, čija Pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije.

Postupak jednostavne nabave provodi se sukladno odredbama Pravilnika o provedbi postupka jednostavne nabave („Službeni glasnik“ br. 10/23).

Predmet postupka jednostavne nabave N-16/24, je nabava usluge,

Naziv predmeta nabave: usluga, Izrada Izmjena i dopuna Prostornog plana uređenja Općine Vladislavci u okviru projekta „Izrada prostornih planova nove generacije putem elektroničkog sustava „ePlanovi“.

Odluku o početku postupka jednostavne nabave donio je Općinski načelnik dana 19. rujna 2024. godine.

Procijenjena vrijednost nabave je 24.000,00 EUR bez PDV-a.

Poziv za dostavu ponuda upućen je dana 19. rujna 2024. godine na adrese slijedećih gospodarskih subjekata:

1. APE d.o.o., Ozaljska 61/1, Zagreb, ape-info@ape.hr
2. Zavod za prostorno planiranje d.d., Vijenac Paje Kolarića 5a, Osijek, zpo@zppo.hr
3. Zavod za urbanizam i izgradnju d.d., Šetalište Kardinala F. Šepera 12, Osijek, zuios@zuios.hr

Rok za dostavu ponuda bio je do 27. rujna 2024. godine do 12,00 sati.

U roku za dostavu ponuda pristigla je jedna ponuda i to: su slijedeće ponude:

1. Zavod za prostorno planiranje d.d., Vijenac Paje Kolarića 5a, Osijek, zpo@zppo.hr

Povjerenstvo za provedbu postupka jednostavne nabave obavilo je otvaranje, ocjenu i pregled ponuda dana 27. rujna 2024. godine u vremenu od 12,00 do 12,35 sati.

Povjerenstvo predlaže općinskom načelniku da predloži općinskom vijeću kao najpovoljniju ponudu odabrati ponudu ponuditelja Zavod za prostorno planiranje d.d., Vijenac P. Kolarića 5a, Osijek, OIB: 78499807369, sa cijenom ponude od 23.900,00 EUR (bez troškova PDV-a), odnosno ukupnom cijenom ponude od 29.875,00 EUR (sa troškovima PDV-a), koji je dostavio prihvatljivu ponudu koja u potpunosti zadovoljava uvjete iz poziva na dostavu ponuda i koja je prema kriteriju najniže cijene ocijenjena najpovoljnijom.

Člankom 2. stavkom 2. Odluke o suglasnosti na provedbu ulaganja na području Općine Vladislavci u 2024. godini („Službeni glasnik“ Općine Vladislavci br. 12/23) propisano je da u postupcima jednostavne i javne nabave za nabave ukupne vrijednosti veće od 9.290,60 eura /70.000,00 kuna, Odluku o odabiru najpovoljnije ponude donosi Općinsko vijeće, te da temeljem odluke o odabiru najpovoljnije ponude, općinski načelnik zaključuje ugovor o javnoj/jednostavnoj nabavi.

Sukladno navedenoj odredbi Odluke o suglasnosti na provedbu ulaganja na području Općine Vladislavci u 2024. godini („Službeni glasnik“ Općine Vladislavci br. 12/23) predlaže se donošenje Odluke o odabiru u postupku jednostavne nabave N-16/24 – usluga, Izrada Izmjena i dopuna Prostornog plana uređenja Općine Vladislavci u okviru projekta „Izrada prostornih planova nove generacije putem elektroničkog sustava „ePlanovi“.



**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20,5/20- pročišćeni tekst, 8/20, 2/21 i 3/21-pročišćeni tekst), članka 2. stavka 2. Odluke o suglasnosti na provedbu ulaganja na području Općine Vladislavci u 2024. godini („Službeni glasnik“ Općine Vladislavci br. 12/23) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 10/23) u postupku nabave usluge, Izrada Izmjena i dopuna Prostornog plana uređenja Općine Vladislavci u okviru projekta „Izrada prostornih planova nove generacije putem elektroničkog sustava „ePlanovi“., broj N-16/24, procijenjene vrijednosti nabave u iznosu od 24.000,00 EUR bez PDV-a, Općinsko vijeće Općine Vladislavci na svojoj 43. sjednici, održanoj dana \_\_\_. listopada 2024. godine, donosi

**ODLUKU O ODABIRU**

**u postupku jednostavne nabave br. N-16/24**

**I.**

Kao najpovoljnija ponuda u postupku nabave usluge, Izrada Izmjena i dopuna Prostornog plana uređenja Općine Vladislavci u okviru projekta „Izrada prostornih planova nove generacije putem elektroničkog sustava „ePlanovi“, broj N-16/24, odabrana je ponuda ponuditelja: **Zavod za prostorno planiranje d.d., Vijenac P. Kolarića 5a, Osijek, OIB: 78499807369, sa cijenom ponude od 23.900,00 EUR (bez troškova PDV-a), odnosno ukupnom cijenom ponude od 29.875,00 EUR (sa troškovima PDV-a).**

Razlog odabira: najniža cijena.

Broj zaprimljenih ponuda i nazivi ponuditelja:

1. Zavod za prostorno planiranje d.d., Vijenac Paje Kolarića 5a, Osijek, zpo@zppo.hr

**II.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**III.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način.

**IV.**

Ova Odluka stupa na snagu danom donošenja, i objavit će se u „Službenom glasniku“ Općine Vladislavci.

KLASA: 406-03/24-01/16

URBROJ: 2158-41-01-24-6

Vladislavci, \_\_\_\_ listopada 2024.

**Predsjednik**

**Općinskog vijeća**

Krunoslav Morović