REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**ODLUKA**

**o zaduženju Općine Vladislavci za realizaciju kapitalnog projekta**

**prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 - ENGAGE**

**listopad 2024.**

Vladislavci, studeni 2023.



*Materijal pripremljen u*

*Jedinstvenom upravnom odjelu*

*Općine Vladislavci*



**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 04. listopada 2024. godine, donosi

**ZAKLJUČAK**

**I.**

Utvrđuje se prijedlog Odluke o zaduženju Općine Vladislavci za realizaciju kapitalnog projekta

prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 – ENGAGE.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 403-01/24-01/01

URBROJ:2158-41-02-24-3

Vladislavci, 04. listopada 2024.

**Općinski načelnik**

Marjan Tomas

OBRAZLOŽENJE

1. PRAVNI TEMELJ ZA DONOŠENJE ODLUKE

Pravni temelj za donošenje Odluke o zaduženju Općine Vladislavci za realizaciju kapitalnog projekta prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 – ENGAGE sadržan je u članku 120. stavak 3. Zakona o proračunu („Narodne novine“, broj 144/21) koji propisuje da predstavničko tijelo jedinice lokalne i područne (regionalne) samouprave prije traženja suglasnosti za zaduženje od ministra financija za zaduživanje za realizaciju projekata koji se sufinancira iz fondova Europske unije donosi Odluku za dugoročno zaduživanje.

1. OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN

Općina Vladislavci planira postavljanje solarnih elektrana na javnim objektima u svome vlasništvu i postavljanje solarnih autobusnih stajališta u sva tri naselja za koje je dobila sredstva iz Programa prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 - ENGAGE u iznosu od 364.324,12 EUR. Ukupna vrijednost navedenog projekta iznosi 428.616,61 EUR

Za provedbu projekta Općina Vladislavci bi se zadužila u iznosu od 364.324,12 EUR, te bi umanjivali iznos glavnice povlačenjem osiguranih sredstava u iznosu od 364.324,12 EUR, čime bi se omogućilo redovno financiranje projekta te bi iznos glavnice bio vraćen za vrijeme trajanja projekta te ne bi ostalo ništa za dugoročnu otplatu.

Za provedbu projekta Općina Vladislavci je zatražila indikativnu ponudu za zaduživanje od Hrvatske banke za obnovu i razvitak (HBOR) sukladno uvjetima program kreditiranja EU projekti.

Korištenje kredita bi trajalo do 28. veljače 2026. godine, bez počeka. Otplata kredita je u 24 jednake uzastopne mjesečne rate koje dospijevaju zadnjeg dana u mjesecu, a prva rata dospijeva 31. ožujka 2026. godine.

Za provođenje ove Odluke osigurana su sredstva u Proračunu Općine Vladislavci za 2024. godinu.

Slijedom navedenog predlaže se donošenje Odluke u predloženom tekstu.

Na temelju članka 120. stavak 3. Zakona o proračunu („Narodne novine“, broj 144/21), i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 - pročišćeni tekst), Općinsko vijeće Općine Vladislavci na 43. sjednici održanoj \_\_\_\_\_\_\_\_\_\_\_\_. godine donijelo je

**ODLUKU**

**o zaduženju Općine Vladislavci za realizaciju kapitalnog projekta**

**prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 - ENGAGE**

**Članak 1.**

1. Općina Vladislavci zadužit će se putem dugoročnog kredita u iznosu od 364.324,12 EUR, sa PDV-om, za realizaciju kapitalnog prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 – ENGAGE i planiranog u Proračunu Općine Vladislavci za 2024. godinu, kod Hrvatske banke za obnovu i razvitak.

**Članak 2.**

1. Kredit iz članka 1. ove Odluke koristit će se pod slijedećim uvjetima:

|  |  |
| --- | --- |
| Korisnik kredita: | OPĆINA VLADISLAVCI, Kralja Tomislava 141,31404 Vladislavci OIB 17797796502 |
| Projekti: | Projekt ENGAGE – Energetski učinkovite zajednice, u sklopu projekta IPA Hrvatska Srbija 2021-2027 |
| Kreditor: | Hrvatska banka za obnovu i razvitak (,,HBOR“) - izravno kreditiranje putem programa kreditiranja EU projekti |
| Iznos kredita: | 364.324,12 sa PDV-om |
| Namjena kredita: | Radovi, oprema i stručni nadzor |
| Valuta kredita: | u eur |
| Krajnji rok korištenja kredita: | do 28.02.2026. godine |
| Otplata kredita: | 2 godine bez počeka |
| Rok i način otplate kredita: | u 24 jednake uzastopne mjesečne rate koje dospijevaju zadnjeg dana u mjesecu (1. rata dospijeva 31.3.2026. godine) |
| Kamatna stopa: | 2,50 % godišnje, fiksna (sukladno Programu kreditiranja) |
| Interkalarna kamata | U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno. |
| Zatezna kamata: | U skladu s važećim Pravilnikom o kamatnim stopama HBOR-a, promjenjiva |
| Naknada za obradu kredita: | 0.2% jednokratno, prije prvog korištenja |
| Naknada za rezervaciju sredstava: | Ne naplaćuje se |
| Prijevremena otplata kredita: | Prijevremena otplata moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita. |
| Naknada za prijevremenu otplatu  kredita | 1% od svote prijevremeno otplaćene glavnice  Na primljena sredstva ESI fondova kojima se umanjuje glavnica kredita HBOR-a, neće se obračunavati i naplaćivati naknada za prijevremeni povrat kredita. |
| Instrumenti osiguranja kredita: | Standardni instrumenti osiguranja za ovu vrstu financiranja, uključujući, ali ne ograničavajući se na:   * Mjenice Korisnika kredita; * Zadužnica Korisnika kredita. |
| Preduvjeti korištenja kredita i/ili odobrenja: | Standardni preduvjeti za ovakvu vrstu financiranja što, među ostalim, uključuje:   * Dostavu sveukupne projektne dokumentacije u skladu sa zahtjevima Kreditodavatelja; * Dostavu svih dozvola, suglasnosti i rješenja potrebnih za gradnju; * Dostavu instrumenata osiguranja; * Plaćanje svih naknada Kreditodavatelju; * Zahtjev za povlačenje kredita dostavljen s odgovarajućom dokumentacijom; * Dostavu Suglasnosti Ministarstva financija/ Vlade RH za zaduženje. |

**Članak 3.**

1. Kreditnim sredstvima iz članka 2. ove Odluke financirat će se odobreni EU udio u realizaciji kapitalnog projekata Općine Vladislavci: prekogranične suradnje IPA Hrvatska – Srbija 2021-2026. za projekt Energetski učinkovite zajednice ENGAGE broja 2024 HR – RS00131 - ENGAGE (oznaka u Proračunu: Program 1032 Projekt Interreg – IPA Hrvatska - Srbija) koji se sufinancira iz Ministarstva regionalnog razvoja i fondova Europske unije Republike Hrvatske.

**Članak 4.**

1. Općina Vladislavci će sklopiti ugovor o kreditu pod uvjetima iz članka 2. ove Odluke po dobivenoj suglasnosti Ministra financija.

**Članak 5.**

1. Ovlašćuje se općinski načelnik Općine Vladislavci za sklapanje ugovora iz članka 4. ove Odluke.
2. Ovlašćuje se Općinski načelnik Općine Vladislavci za izdavanje zadužnice i mjenica za Općinu Vladislavci kao jamstvo osiguranja povrata kredita.

**Članak 6.**

1. Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 403-01/24-01/01

URBROJ: 2158-41-01-24-04

Vladislavci, \_\_\_\_\_\_\_\_\_\_\_\_\_

PREDSJEDNIK

OPĆINSKOG VIJEĆA

Krunoslav Morović