REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG ODLUKE**

o izmjeni i dopuni Odluke o obavljanju komunalne djelatnosti

Vladislavci, listopad 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 1. listopada 2024. godine, donosi

**ZAKLJUČAK**

**I.**

Utvrđuje se prijedlog Odluke o izmjeni i dopuni Odluke o obavljanju komunalne djelatnosti.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 363-02/20-01/01

URBROJ: 2158-41-02-24-21

Vladislavci, 1. listopada 2024.

**Općinski načelnik**

Marjan Tomas

**OBRAZLOŽENJE**

1. **PRAVNI TEMELJ ZA DONOŠENJE ODLUKE**

Pravni temelj za donošenje ovih izmjena i dopuna Odluke sadržan je u članku 48. Zakona o komunalnom gospodarstvu (''Narodne novine'' br. 68/18, 110/18 i 32/20).

1. **OSNOVNA PITANJA KOJA SE RJEŠAVAJU OVOM ODLUKOM**

Ovom izmjenom i dopunom mijenja se povjeravanje obavljanja komunalne djelatnosti održavanja groblja koje je prema važećoj Odluci obavljalo trgovačko društvo u vlasništvu/suvlasništvu Općine Vladislavci, Komunalac Čepin d. o. o. na način da će komunalnu djelatnost održavanja groblja prema novim odredbama obavljati pravne osobe na temelju pisanog ugovora.

Savjetovanje sa zainteresiranom javnošću provedeno je od 23.08.2024- do 23.09.2024. i na prijedlog Odluke nije bilo primjedbi ili prijedloga.

Za izvršenje ove Odluke sredstva su osigurana u Proračunu Općine Vladislavci.

Slijedom navedenog predlaže se donošenje izmjena i dopuna Odluke u predloženom tekstu.

Na temelju članaka 35., 40., 44. stavak 2. i 48. stavak 2. Zakona o komunalnom gospodarstvu (''Narodne novine'' br. 68/18, 110/18 i 32/20) i članka 30. Statuta Općine Vladislavci (''Službeni glasnik'' Općine Vladislavci broj 3/13, 3/17, 2/18, 4/20, 5-20- pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 43. sjednici održanoj dana ----------- 2024. godine, donijelo je

**O D L U K U**

**o izmjeni i dopuni Odluke** **o obavljanju**

**komunalnih djelatnosti na području Općine Vladislavci**

**Članak 1.**

1. U Odluci o obavljanju komunalnih djelatnosti na području Općine Vladislavci („Službeni glasnik“ Općine Vladislavci broj 4/20, 2/22, 3/22, 4/22 – pročišćeni tekst, 2/23 i 3/23 – pročišćeni tekst) u članku 5. stavak 1. točka 5. briše se.
2. U članku 5. stavak 3. riječi: „ održavanja groblja i komunalnu djelatnost“ brišu se.

**Članak 2.**

1. U članku 7. stavak 1. iza točke 2. briše se točka, dodaje zarez i dodaje se točka 3. koja glasi:

„ održavanje groblja.“

**Članak 3.**

1. Ostale odredbe Odluke o obavljanju komunalnih djelatnosti na području Općine Vladislavci („Službeni glasnik“ Općine Vladislavci broj 4/20, 2/22, 3/22, 4/22 – pročišćeni tekst, 2/23 i 3/23) ostaju nepromijenjene.

**Članak 5.**

1. Zadužuje se Jedinstveni upravni odjel da izradi pročišćeni tekst Odluke o obavljanju komunalnih djelatnosti na području Općine Vladislavci.

**Članak 6.**

1. Ova Odluka stupa na snagu 01. siječnja 2025. godine a objavit će se u „Službenom glasniku“ Općine Vladislavci.

KLASA: 363-02/20-01/01

UR.BROJ: 2158-41-01-24-

Vladislavci, \_\_\_\_\_\_\_\_\_ 2024.

**Predsjednik**

**Općinskog Vijeća**

Krunoslav Morović