REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG ODLUKE**

o izmjenama i dopunama Odluke o grobljima

Vladislavci, listopad 2024.





**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci donosi

**ZAKLJUČAK**

**I.**

Utvrđuje se prijedlog Odluke o izmjenama i dopunama Odluke o grobljima.

**II.**

Prijedlog Odluke iz točke I. ovog Zaključka, upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 363-02/19-11/01

URBROJ: 2158-41-04-24-5

Vladislavci, 3. listopada 2024.

**Općinski načelnik**

Marjan Tomas

**Obrazloženje**

Zakonom o grobljima („Narodne novine“ broj 19/98, 50/12 i 89/17) – u daljnjem tekstu: Zakon, uređuje se izgradnja, korištenje, i upravljanje grobljem.

Sukladno odredbama Zakona, groblja su komunalni objekti u vlasništvu jedinica lokalne samouprave na čijem se području nalaze.

Odredbom članka 18. Zakona propisano je predstavničko tijelo jedinice lokalne samouprave donosi propise mjerilima i načinu dodjeljivanja i ustupanja grobnih mjesta na korištenje, vremenskim razmacima ukopa u popunjena grobna mjesta te o načinu ukopa nepoznatih osoba, održavanju groblja i uklanjanju otpada, uvjetima upravljanjem grobljem od strane pravne osobe koja upravlja grobljem, uvjetima i mjerilima za plaćanje naknade kod dodjele grobnog mjesta i godišnje naknade za korištenje.

Predmet ovog materijala izmjena i dopuna predmetne Odluke je promjena povjeravanja održavanja groblja koje je dosad bilo povjereno trgovačkom društvu u suvlasništvu Općine Vladislavci „Komunalac Čepin“, pravnoj osobi jednogodišnjim ugovorom kojim će se utvrditi obujam poslova i ukupna vrijednost obavljanja navedene komunalne djelatnosti.

Također, radi se korekcija cijena iz kuna u euro, koja je službena valuta u Republici Hrvatskoj za iskazivanje cijena te korekcija cijena za kupovinu grobnih mjesta za mještane s područja Općine Vladislavci kao i za osobe koje nemaju prebivalište na području Općine Vladislavci.

Obzirom na navedeno predlaže se donošenje Odluke o izmjenama i dopunama Odluke o grobljima u predloženom tekstu.



**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju odredbe članka 18. stavak 1. Zakona o grobljima („Narodne novine“, broj 19/98, 50/12 i 89/17) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 43. sjednici održanoj dana \_\_\_\_ listopada 2024. godine, donijelo je

**O D L U K U**

**o izmjenama i dopuni Odluke o grobljima**

**Članak 1.**

1. U Odluci o grobljima („Službeni glasnik“ Općine Vladislavci broj 2/16, 2/19 i 9/20) u članku 4. stavak 2. riječi „ održavanje groblja i“ brišu se.
2. U članku 4. iza stavka 2. dodaje se novi stavak 3. koji glasi:

„ Održavanje groblja povjerava se pravnoj osobi jednogodišnjim ugovorom kojim se utvrđuje obujam poslova i ukupna vrijednost obavljanja navedene komunalne djelatnosti, a sve sukladno važećim zakonskim propisima.“

1. Dosadašnji stavci, 3., 4., 5., 6., 7., 8., 9., i 10. postaju 4., 5., 6., 7., 8., 9., 10. i 11.
2. U članku 4. u dosadašnjem stavku 5. koji postaje stavak 6. riječi: „ u skladu s cjenikom trgovačkog društva „Komunalac Čepin“ d. o. o., a“ brišu se.
3. U članku 4. u dosadašnjem stavku 6. koji postaje stavak 7. u tablici točka 10. briše se.
4. U članku 4. u dosadašnjem stavku 8. koji postaje stavak 9. riječi: „održavanja groblja“ brišu se i na kraju rečenice prije točke se dodaje riječ: „ukopa“.
5. U članku 4. u dosadašnjem stavku 9. koji postaje stavak 10. riječi: „održavanje groblja“ zamjenjuju se riječju: „ukopa“

**Članak 2.**

1. U članku 11. stavak 2. riječi: „trgovačko društvo „Komunalac Čepin“ d. o. o.“ zamjenjuju se riječima: „pravna osoba“

**Članak 3.**

1. U članku 23. stavak 2. iznos: „350,00 kn“ zamjenjuje se iznosom: „50 eura“, iznos: „500,00 kn“ zamjenjuje se iznosom: „100,00 eura“, te iznos: „650,00 kn“ zamjenjuje se iznosom: „150,00 eura“.
2. U članku 23. stavak 5. iznos: 5.000,00 kn“ zamjenjuje se iznosom: „670,00 eura“, iznos: „6.000,00 kn“ zamjenjuje se iznosom: „800,00 eura“ te iznos: „7.000,00 kn“ zamjenjuje se iznosom: 930,00 eura“.

**Članak 4.**

1. U članku 25. stavak 1. i 2. iznos: „90,00 kn“ zamjenjuje se iznosom: „ 11,95 eura“, iznos: „120,00 kn“ zamjenjuje se iznosom: 15,93 eura“, iznos: „150,00 kn“ zamjenjuje se iznosom: „19,91 eura“, iznos: „180,00 kn“ zamjenjuje se iznosom: „ 23,89 eura“ te iznos: „30,00 kn“ zamjenjuje se iznosom: „3,98 eura“.

**Članak 5.**

1. Ostale odredbe ove Odluke ostaju nepromijenjene.

**Članak 6.**

1. Nalaže se Jedinstvenom upravnom odjelu Općine Vladislavci da izradi pročišćeni tekst Odluke o grobljima.

**Članak 7.**

1. Ova Odluka stupa na snagu 01. siječnja 2025. godine a objavit će se u “Službenom glasniku“ Općine Vladislavci.

KLASA: 363-02/19-11/01

URBROJ: 2158-41-01-24-

Vladislavci, \_\_\_\_ listopada 2024.

**Predsjednik**

**Općinskog vijeća**

Krunoslav Morović