REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**ODLUKA**

**o zaduženju Općine Vladislavci za realizaciju kapitalnog projekta**

**„Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002**

listopad 2024.

Vladislavci, studeni 2023.



*Materijal pripremljen u*

*Jedinstvenom upravnom odjelu*

*Općine Vladislavci*



**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 04. listopada 2024. godine, donosi

**ZAKLJUČAK**

**I.**

Utvrđuje se prijedlog Odluke o zaduženju Općine Vladislavci za realizaciju kapitalnog projekta

„Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 403-01/24-01/02

URBROJ:2158-41-02-24-2

Vladislavci, 04. listopada 2024.

**Općinski načelnik**

Marjan Tomas

OBRAZLOŽENJE

1. PRAVNI TEMELJ ZA DONOŠENJE ODLUKE

Pravni temelj za donošenje Odluke o zaduženju Općine Vladislavci za realizaciju kapitalnog projekta „Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002 sadržan je u članku 120. stavak 3. Zakona o proračunu („Narodne novine“, broj 144/21) koji propisuje da predstavničko tijelo jedinice lokalne i područne (regionalne) samouprave prije traženja suglasnosti za zaduženje od ministra financija za zaduživanje za realizaciju projekata koji se sufinancira iz fondova Europske unije donosi Odluku za dugoročno zaduživanje.

1. OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN

Općina Vladislavci prijavila se na Poziv na dodjelu bespovratnih sredstava „ITU — Izgradnja biciklističke infrastrukture UA Osijek”, referentne oznake: IP.2.l .03 u okviru Integriranog teritorijalnog programa 2021. — 2027. koji je pokrenut javnom objavom na portalu eKohezija 20. prosinca 2023. godine. Ukupna vrijednost projekta je 994.267,18 EUR.

Dana 3. listopada 2024. godine Općina Vladislavci zaprimila je Odluku o financiranju projekta „Izgradnja pješačko-biciklističke infrastrukture u Općini Vladislavci” od Ministarstva Regionalnog razvoja i fondova europske unije, KLASA: 650-01/23-03/2, URBROJ: 538-06-3-1-2/229-24-36 od 25. rujna 2024. godine.

Odlukom su Općini Vladislavci dodijeljena sredstva u iznosu od 752.347,69 EUR što predstavlja 75,6685633 % prihvatljivih troškova te najviši iznos bespovratnih sredstava, preostali iznos od 241.919,49 EUR, što predstavlja 24,3314367 % Općina Vladislavci financirala bi iz vlastitog proračuna.

Za provedbu projekta za EU sredstava u visini od 752.347,69 EUR od Općina Vladislavci je zatražila indikativnu ponudu za zaduživanje od Hrvatske banke za obnovu i razvitak (HBOR) sukladno uvjetima program kreditiranja EU projekti, te bi umanjivali iznos glavnice povlačenjem osiguranih sredstava od EU doprinosa u iznosu od 752.347,69 EUR, čime bi se omogućilo redovno financiranje projekta te bi iznos glavnice bio vraćen za vrijeme trajanja projekta te ne bi ostalo ništa za dugoročnu otplatu.

Korištenje kredita bi trajalo do 31. prosinca 2024. godine, bez počeka. Otplata kredita je u 60 jednakih uzastopnih mjesečnih rata koje dospijevaju zadnjeg dana u mjesecu, a prva rata dospijeva 1. siječnja 2027. godine

Za provođenje ove Odluke osigurana su sredstva u Proračunu Općine Vladislavci za 2024. godinu.

Slijedom navedenog predlaže se donošenje Odluke u predloženom tekstu.

Na temelju članka 120. stavak 3. Zakona o proračunu („Narodne novine“, broj 144/21), i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 - pročišćeni tekst), Općinsko vijeće Općine Vladislavci na 43. sjednici održanoj \_\_\_\_\_\_\_\_\_\_\_\_. godine donijelo je

**ODLUKU**

**o zaduženju Općine Vladislavci za realizaciju kapitalnog projekta**

**„Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002.**

**Članak 1.**

1. Općina Vladislavci zadužit će se putem dugoročnog kredita u iznosu od 752.347,69 EUR, sa PDV-om, za realizaciju kapitalnog projekta „Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002. planiranog u Proračunu Općine Vladislavci za 2024. godinu, kod Hrvatske banke za obnovu i razvitak.

**Članak 2.**

1. Kredit iz članka 1. ove Odluke koristit će se pod slijedećim uvjetima:

|  |  |
| --- | --- |
| Korisnik kredita: | OPĆINA VLADISLAVCI, Kralja Tomislava 141,31404 Vladislavci OIB 17797796502 |
| Projekti: | Projekt „Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002 |
| Kreditor: | Hrvatska banka za obnovu i razvitak (,,HBOR“) - izravno kreditiranje putem programa kreditiranja EU projekti |
| Iznos kredita: | 752.347,69 EUR sa PDV-om |
| Namjena kredita: | Građevinski radovi i stručni nadzor |
| Valuta kredita: | u eur |
| Krajnji rok korištenja kredita: | do 31.12..2026. godine |
| Otplata kredita: | 5 godine bez počeka |
| Rok i način otplate kredita: | u 60 jednakih uzastopnih mjesečnih rata koje dospijevaju zadnjeg dana u mjesecu (1. rata dospijeva 31.01.2027. godine) |
| Kamatna stopa: | 2,40 % godišnje, fiksna, programska (II skupina razvijenosti) |
| Interkalarna kamata | U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno. |
| Zatezna kamata: | U skladu s važećom Odlukom o kamatnim stopama HBOR-a, promjenjiva. |
| Naknada za obradu kredita: | 0.2% jednokratno, prije prvog korištenja |
| Naknada za rezervaciju sredstava: | Ne naplaćuje se |
| Prijevremena otplata kredita: | Prijevremena otplata moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita. |
| Naknada za prijevremenu otplatu  kredita | 1% od svote prijevremeno otplaćene glavnice  Na primljena sredstva ESI fondova kojima se umanjuje glavnica kredita HBOR-a, neće se obračunavati i naplaćivati naknada za prijevremeni povrat kredita. |
| Instrumenti osiguranja kredita: | Standardni instrumenti osiguranja za ovu vrstu financiranja, uključujući, ali ne ograničavajući se na:  • Zadužnica Korisnika kredita |
| Preduvjeti korištenja kredita i/ili odobrenja: | Standardni preduvjeti za ovakvu vrstu financiranja što, među ostalim, uključuje:   * Dostavu sveukupne projektne dokumentacije u skladu sa zahtjevima Kreditodavatelja; * Dostavu svih dozvola, suglasnosti i rješenja potrebnih za gradnju; * Dostavu instrumenata osiguranja; * Plaćanje svih naknada Kreditodavatelju; * Zahtjev za povlačenje kredita dostavljen s odgovarajućom dokumentacijom; * Dostavu suglasnosti Vlade RH/Ministarstva financija za predmetno zaduženje kod HBOR-a |

**Članak 3.**

1. Kreditnim sredstvima iz članka 2. ove Odluke financirat će se odobreni EU udio u realizaciji kapitalnog projekata Općine Vladislavci: „Izgradnja pješačko-biciklističke infrastrukture u Općini Vladislavci“ referentne oznake: IP:2.1.03.0002., koji se sufinancira iz Ministarstva regionalnog razvoja i fondova Europske unije Republike Hrvatske.

**Članak 4.**

1. Općina Vladislavci će sklopiti ugovor o kreditu pod uvjetima iz članka 2. ove Odluke po dobivenoj suglasnosti Ministra financija.

**Članak 5.**

1. Ovlašćuje se općinski načelnik Općine Vladislavci za sklapanje ugovora iz članka 4. ove Odluke.
2. Ovlašćuje se Općinski načelnik Općine Vladislavci za izdavanje zadužnice za Općinu Vladislavci kao jamstvo osiguranja povrata kredita.

**Članak 6.**

1. Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 403-01/24-01/02

URBROJ: 2158-41-01-24-03

Vladislavci, \_\_\_\_\_\_\_\_\_\_\_\_\_

**Predsjednik**

**Općinskog vijeća**

Krunoslav Morović