REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG ODLUKE**

o izmjenama Programa financiranja vatrogastva na području

Općine Vladislavci za 2024. godinu

Vladislavci, listopad 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 1. listopada 2024. godine, donosi

**ZAKLJUČAK**

**I.**

Utvrđuje se prijedlog Odluke o izmjenama Programa financiranja vatrogastva na području Općine Vladislavci za 2024. godinu.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

KLASA: 400-01/23-04/01

UR.BROJ: 2158-41-02-24-03

Vladislavci, 1. listopada 2024.

**Općinski načelnik**

Marjan Tomas

**OBRAZLOŽENJE**

Člankom 110. Zakona o vatrogastvu („Narodne novine“ broj: 125/19, 114/22 i 155/23) propisan je način utvrđivanja sredstava za financiranje vatrogastva.

Člankom 110. stavkom 1. Zakona o vatrogastvu propisano je da se sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju u proračunu općine, grada i Grada Zagreba čije područje pokrivaju.

Člankom 111. Zakona o vatrogastvu („Narodne novine“ broj: 125/19, 114/22 i 155/23) propisano je da sredstva za financiranje vatrogasne djelatnosti i aktivnosti sukladno odredbama članka 110. stavaka 1. i 2. osiguravaju gradovi, općine, županije i Grad Zagreb iz vlastitih proračuna, nadalje stavkom 2. istog članka propisano je da osnovicu za izračun sredstava iz vlastitog proračuna na koju se primjenjuje postotak iz stavka 3. članka 111. , čine nenamjenski prihodi proračuna grada, općine, županije odnosno Grada Zagreba ostvareni u godini koja prethodi godini izrade proračuna, a koju će naputkom utvrditi glavni vatrogasni zapovjednik uz prethodnu suglasnost ministra nadležnog za poslove financija.

Člankom 111. stavak 3. Zakona o vatrogastvu propisano je da sredstva za financiranje vatrogastva koja gradovi, općine i županije moraju izdvojiti iz prihoda proračuna definiranih stavcima 1. i 2. članka 111. za djelatnosti i aktivnosti dobrovoljnih vatrogasnih društava i vatrogasnih zajednica, utvrđuju se prema sljedećim mjerilima, a najmanje:

1. grad, općina ili županija s proračunom do 663.614,04 eura/ 5.000.000,00 kuna izdvaja 5% sredstava iz osnovice definirane stavkom 2. ovoga članka, a svakim povećanjem proračuna za 132.722,81/1.000.000,00 kuna izdvajanje se smanjuje za 0,1% do 3.318.070,21 eura/25.000.000,00 kuna ukupne vrijednosti prihoda proračuna

Člankom 111. stavkom 4. Zakona o vatrogastvu propisano je da sredstva koja grad, općina ili županija odnosno Grad Zagreb osigurava za vatrogastvo, sukladno odredbama Zakona, doznačuju se vatrogasnoj zajednici grada, područja, općine ili županije odnosno Grada Zagreba ili dobrovoljnim vatrogasnim društvima na svojem području gdje nema vatrogasne zajednice, i to najmanje u dvanaestinama najkasnije do 15. u mjesecu za tekući mjesec.

Za financiranje vatrogasne djelatnosti i aktivnosti na svom području odgovoran je Čelnik grada, općine, županije i Grada Zagreb.

Za doznačena sredstva Vatrogasne zajednice grada, općine, županije i Grada Zagreba te javne vatrogasne postrojbe, dobrovoljna vatrogasna društva dužna su dostaviti godišnje izvješće o utrošku financijskih sredstava tijelu koje ih financira prema odredbama Zakona o vatrogastvu, a najkasnije u roku od 60 dana od isteka kalendarske godine.

Općinsko vijeće Općine Vladislavci donijelo je Program financiranja vatrogastva na području Općine Vladislavci za 2024. godinu. Tijekom godine ukazala se potreba za izmjenom pojedinih stavki Programa Tijekom godine došlo je do potrebe za izmjenama pojedinih aktivnosti planiranih programom, te se predlaže se donošenje Odluke o izmjenama Programa financiranja vatrogastva na području Općine Vladislavci za 2024. godinu u predloženom tekstu.

Na temelju članaka 110. Zakona o vatrogastvu („Narodne novine” broj 125/19, 114/22 i 155/23) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 43. sjednici održanoj \_\_\_\_. listopada 2024. godine, donosi

**ODLUKU**

**o izmjenama Programa financiranja vatrogastva na području Općine**

**Vladislavci za 2024. godinu**

**I.**

U Programu financiranja vatrogastva na području Općine Vladislavci za 2024. godinu („Službeni glasnik“ Općine Vladislavci br. 12/23) dalje u tekstu Program, točka I. mijenja se i sada glasi:

„Sredstva za financiranje vatrogastva na području Općine Vladislavci u 2024. godini utvrđuju se **u iznosu 40.902,00 eura**  i osiguravaju se u Proračunu Općine Vladislavci za 2024. godinu.

Sredstva iz stavka 1. ovog članka raspoređuju se za slijedeće namjene:

|  |  |  |  |  |
| --- | --- | --- | --- | --- |
| **R.BR.** | **OPIS** | **PLAN**  **IZNOS U EUR** | **POVEĆANJE/**  **SMANJENJE**  **IZNOS U EUR** | **NOVI PLAN**  **IZNOS U EUR** |
|  | financiranje redovne djelatnosti dobrovoljnih vatrogasnih društava na području Općine Vladislavci i Područne vatrogasne zajednice Čepin | 26.544,56 | -2.544,56 | 24.000,00 |
|  | povećanje prostornih uvjeta dobrovoljnih vatrogasnih društava | 2.666,00 | +900,00 | 3.566,00 |
|  | sufinanciranje rada Javne ustanove Javna vatrogasna postrojba Čepin – decentralizirana sredstva | 2.336,00 | +1.000,00 | 3.336,00 |
|  | Kapitalna donacija DVD-u Vladislavci za kupovinu vatrogasnog vozila | 0,00 | +10.000,00 | 10.000,00 |
|  | UKUPNO | **31.546,56** | **+9.355,44** | **40.902,00** |

„

**II.**

Točka II. Programa mijenja se i sada glasi:

„Redovna djelatnost dobrovoljnih vatrogasnih društava na području Općine Vladislavci u 2024. godini financirat će se iz Proračuna Općine Vladislavci putem Vatrogasne zajednice Čepin.“

**III.**

Ova Odluka objavit će se u „Službenom glasniku“ Općine Vladislavci.

KLASA: 400-01/23-04/01

URBROJ: 2158-41-01-24-4

Vladislavci, \_\_\_\_\_\_. listopada 2024.

**Predsjednik**

**Općinskog vijeća**

Krunoslav Morović