REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG**

**Odluke o izmjenama Odluke o izvršavanju Proračuna Općine Vladislavci za 2024. godinu**

Vladislavci, srpanj 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 40. Zakona o proračunu („Narodne novine“ br. 144/21) i članka  36. Statuta Općine Vladislavci („Službeni glasnik“ Općine Vladislavci br. 3/13,  3/17,  2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 4. listopada 2024. godine, donosi

**ZAKLJUČAK**

**o utvrđivanju Prijedloga**

**Odluke o izmjenama Odluke o izvršavanju Proračuna Općine Vladislavci za 2024. godinu**

Utvrđuje se Prijedlog Odluke o izmjenama Odluke o izvršavanju Proračuna Općine Vladislavci za 2024. godinu.

Prijedlog Odluke o izmjenama Odluke izvršavanju Proračuna Općine Vladislavci za 2024. godinu sastavni je dio ovog Zaključka.

Prijedlog Odluke o izmjenama Odluke o izvršavanju Proračuna Općine Vladislavci za 2024. godinu iz točke 1. ovog Zaključka upućuje se Općinskom vijeću Općine Vladislavci na razmatranje i usvajanje.

**II.**

Predlažem Općinskom vijeću Općine Vladislavci usvajanje Prijedloga Odluke iz točke I. ovog Zaključka.

**III.**

Ovaj Zaključak stupa na snagu danom donošenja.

Klasa: 400-01/23-01/09

Urbroj: 2158-41-02-24-6

Vladislavci, 4. listopada 2024.

**Općinski načelnik**

Marjan Tomas

**OBRAZLOŽENJE**

Člankom 18. stavkom 1. Zakona o proračunu („Narodne novine“ br. 144/21) propisano je da Sabor uz državni proračun donosi zakon o izvršavanju državnog proračuna, a predstavničko tijelo uz proračun jedinica lokalne i područne (regionalne) samouprave donosi odluku o izvršavanju proračuna.

Postupajući po navedenoj zakonskoj odredbi Općinsko vijeće Općine Vladislavci donijelo je Odluku o izvršavanju Proračuna Općine Vladislavci za 2024. godinu („Službeni glasnik“ Općine Vladislavci 12/23) dalje u tekstu: Odluka.

Odlukom se utvrđuje struktura prihoda i primitaka, te rashoda i izdataka Proračuna Općine Vladislavci za 2024. izvršavanje Proračuna i opseg zaduživanja Općine Vladislavci , upravljanje dugom, te financijskom i nefinancijskom imovinom, ovlasti općinskog načelnika u izvršavanju Proračuna, te druga pitanja u svezi s izvršavanjem Proračuna.

Člankom 21. Odluke propisano je da se u 2024.godini OpćinaVladislavci planira zadužiti za pokriće rashoda po investicijskom i kapitalnom projektu: K 100101 za projekt „Izgradnja i opremanje dječjeg vrtića Vladislavci kodnog broja NPOO.C3.1.R1-I1.01.0141 u iznosu 891.143,84 EUR, da će se povlačenje kreditnih sredstava temeljem zaduživanja izvršiti sukcesivno kroz dvije godine, od čega iznos od 841.143,84 EUR u 2024. i iznos od 50.000,00 EUR u 2025. Očekivani iznos ukupnoga duga na kraju proračunske godine planira se u iznosu od 267.781,31 EUR. Tekuće otplate glavnice duga po kreditu i pripadajuće kamate evidentirat će se kroz proračune narednih godina i imaju u izvršavanju Proračuna prednost pred svim ostalim izdacima. Pored postojećeg kreditnog zaduženja za projekt koji je u tijeku općina bi se zadužila za provedbu još dva značjna EU projekta:

1. **Projekt prekogranične suradnje IPA Hrvatska – Srbija 2021-2026., za Projekt Energetski učinkovite zajednice – ENGAGE**, u kojem je glavni partner Grad Subotica iz Republike Srbije, a partneri Općina Vladislavci, Općina Gorjani, Općina Strizivojna i Udruga NALED iz Beograda (Rebpublika Srbija). Ukupna vrijednost projekta je 2.162.859,11 EUR, od čega je 85 % bespovratnih sredstava. Na području Općine Vladislavci planira se izgradnja 14 solarnih elektrana na javnim objektima u vlasništvu Općine Vladislavci, izgradnja solarnih autobusnih stanica, te izrada pilot aplikacije koja bi privatnim kućanstvima na području Općine Vladislavci računa isplativost izrade solarnih elektrana na vlastitim stambenim i drugim objektima u njihovu vlasništvu. Ukupna vrijednost projekta za Općinu Vladislavci je 428.616.,61 EUR, od čega su 364.324,12 EUR bespovratna EU sredstva, 32.146,24 EUR su sredstava pomoći za provedbu EU projekta od Ministarstva regionalnoga razvoja i fondova europske unije, a 32.146,24 EUR su vlastita proračunska sredstava Općine Vladislavci. Općina Vladislavci bi se za provedbu projekta zadužila kod Hrvatske banke za obnovu i razvoj za iznos EU subvencije od 364.324,14 EUR na razdoblje provedbe projekta od 20 mjeseci. Nakon provedbe EU projekta izvršio bi se cjelokupan povrat kredita.
2. **Projekt Izgradnja pješačko-biciklističke infrastrukture u Općini Vladislavci** u sklopu Operativnog programa „Integrirani teritorijalni program 2021.-2027..

Ukupna vrijednost projekta je 994.267,18 EUR, od čega je 75 % EU financiranje, odnosno iznos od 745.700,39 EUR, dok je 25 % vlastito financiranje. Za vlastito financiranje zatražit će se sredstava pomoći za provedbu EU projekta od Ministarstva regionalnoga razvoja i fondova europske unije u visini od 12,5 % vrijednosti projekta odnosno za iznos od 124.283,70 EUR, te bi u konačnici općina podmirila vlastito učešće u projektu od 12,50 % odnosno iznos od 124.283,70 EUR.

Općina Vladislavci bi se za provedbu projekta zadužila kod Hrvatske banke za obnovu i razvoj za iznos EU subvencije od 745.700,39 EUR za razdoblje provedbe projekta od 24 mjeseci. Nakon provedbe EU projekta izvršio bi se cjelokupan povrat kredita.

Na temelju svega navedenog predlaže se izmjena članka 21. Odluke, koja u prijedlogu glasi:

Na temelju članka 18. stavak 1. Zakona o proračunu (Narodne novine br. 144/21) i članka 30. Statuta Općine Vladislavci (Službeni glasnik Općine Vladislavci 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 - pročišćeni tekst) Općinsko vijeće Općine Vladislavci na svojoj 43. sjednici održanoj dana \_\_\_. listopada 2024. godine, donosi

**O D L U K U**

**o izmjenama Odluke o izvršavanju Proračuna Općine Vladislavci za 2024. godinu**

**Članak 1.**

Članak 21. Odluke o izvršavanju Proračuna Općine Vladislavci za 2024. godinu („Službeni glasnik“ Općine Vladislavci broj 12/23) dalje u tekstu Odluka, mijenja se i sada glasi:

„

U 2024.godini OpćinaVladislavci planira se zadužiti za pokriće rashoda po slijedećim investicijskim i kapitalnim projektima:

1. **investicijskom i kapitalnom projektu: K 100101 za projekt „Izgradnja i opremanje dječjeg vrtića Vladislavci** kodnog broja NPOO.C3.1.R1-I1.01.0141 u iznosu 891.143,84 EUR.

Povlačenje kreditnih sredstava temeljem zaduživanja izvršit će se sukcesivno kroz dvije godine, od čega iznos od 841.143,84 EUR u 2024. i iznos od 50.000,00 EUR u 2025.

1. **investicijskom i kapitalnom projektu: Program 1032, Interreg – IPA Hrvatska - Srbija za projekt IPA HRVATSKA-SRBIJA, „ENGAGE“** kodnog broja HRRS00131 u iznosu 364.324,12 EUR.

Povlačenje kreditnih sredstava temeljem zaduživanja izvršit će se sukcesivno kroz dvije godine, od čega iznos od 160.366,11 EUR u 2024. i iznos od 203.958,01 EUR u 2025.

1. **investicijskom i kapitalnom projektu: K100187 za projekt „Izgradnja i rekonstrukcija biciklističke infrastrukture u Općini Vladislavci**, kodnog broja: UP.2.1.03.0002 u iznosu 752.347,69 EUR.

Povlačenje kreditnih sredstava temeljem zaduživanja izvršit će se sukcesivno kroz dvije godine, od čega iznos od 362.003,32 EUR u 2024. i iznos od 390.344,37 EUR u 2025.

Očekivani iznos ukupnoga duga na kraju proračunske godine planira se u iznosu od 267.781,31 EUR.

Tekuće otplate glavnice duga po kreditu i pripadajuće kamate evidentirat će se kroz proračune narednih godina i imaju u izvršavanju Proračuna prednost pred svim ostalim izdacima.

.“

**Članak 2.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

Klasa: 400-01/23-01/09

Urbroj: 2158-41-01-24-

Vladislavci, \_\_\_\_\_\_\_\_\_ 2024.

**Predsjednik**

**Općinskog Vijeća**

Krunoslav Morović